SEBUAH SIRI DOKUMENTARI NETFLIX
Apabila saya berpindah ke apartmen itu,
saya mula bermimpi pelik.
Saya boleh nampak kurungan bawah tanah.
Sangat pelik dan gelap.
Namun, ada sebuah lampu di dalam bilik itu.
Saya nampak seorang gadis di dalam dan pasangan yang pelik.
Tiba-tiba mereka buat perkara yang menakutkan terhadap gadis itu.
Saya dapat tahu bahawa
ada orang hilang dari apartmen itu.
BANDAR CHICO, CALIFORNIA
Saya rasa rohnya cuba berhubung dengan seseorang.
Saya rasa dia mahu ditemui.
PERHATIAN: BIRO ORANG HILANG
Sedia?
Hore!
Marilyn?
Hai!
Lebarnya senyuman awak!
Saya seorang nenek dan seorang ibu.
Saya berkongsi nama dengan pelakon terkenal.
Jodie Foster, pengarah itu.
Saya dilahirkan di Orange County, California.
Saya lahirkan anak saya pada tahun 1997 dan saya seorang ibu tunggal.
Saya berpindah ke Chico, California.
Saya fikir bandar ini cantik.
Ada kolej di sini.
Ia pekan yang kecil, tapi cukup besar untuk membesarkan keluarga.
Ia menarik, cantik dan rasa selesa.
Pertama kali saya sampai ke Chico,
saya nampak papan tanda "untuk disewa" bagi "apartmen Walnut Garden".
UNTUK DISEWA JUMPA PENGURUS
Ada bunga-bungaan.
Ada kolam renang.
Nampak seperti kompleks apartmen yang bagus.
Kami berpindah ke apartmen nombor 14
pada 1 Januari 2000.
Hannah tiga tahun dan saya 33 tahun ketika itu.
Semasa saya mula masuk, ia tak rasa tenang.
Rasa macam suram.
Ia juga ada bau yang pelik.
Saya fikir mungkin ia bau bahan kimia daripada karpet atau sebagainya.
Saya bercakap sendiri,
"Kenapa awak rasa begini?"
Saya fikir, "Okey, saya kini di Chico.
Saya akan mulakan hidup yang sangat tenang dan gembira
untuk saya dan anak saya sekarang."
Keadaan bertambah buruk.
Perkara pertama yang saya rasa aneh
ialah Hannah ada sepasang kasut merah jambu.
Saya selalu letakkannya di tepi pintu supaya apabila kami nak keluar,
dia boleh memakainya.
Saya ingat ibu saya siapkan saya untuk keluar...
ANAK PEREMPUAN JODI
...dan dia cari kasut sniker merah jambu itu.
Dia tanya, "Mana kasut sniker itu?
Saya ingat kasut itu berada di tengah-tengah katil.
Tiba-tiba saja.
Ibu tanya, "Awak yang letak di situ?"
Saya jawab, "Tidak."
Dia berkeras kata, "Ibu, bukan saya!"
Berulang kali kasut itu berada di tengah katil.
Jadi, sekarang kasut bergerak dan keadaan menjadi semakin aneh.
Ada penggoncang garam dan lada sulah.
Apabila saya bangun pada waktu pagi,
ia berada di bucu meja.
Saya fikir, "Sayakah yang hampir gila?"
Perkara yang berlaku di apartmen itu menakutkan,
tapi dalam memori saya, saya cuma ingat saya tak faham kenapa ia berlaku.
Satu lagi perkara yang berlaku ialah saya bermimpi.
Saya mimpi seorang gadis berjalan di atas jalan raya di Chico
dan saya nampak ada pasangan di dalam kereta biru atau kelabu.
Mereka tanya gadis itu mahu tumpang atau tidak.
Dalam mimpi itu, lelaki ini menerpa dari belakang
dan menekup mulutnya dengan sesuatu.
Kenapa saya bermimpi tentang pasangan pelik ini?
Kemudian, pada suatu hari, Hannah kata, "Hai!"
Saya tanya, "Kamu sapa siapa?"
Dia kata, "Gadis di situ, ibu!"
Saya tanya, "Ada orang lalu di tepi tingkap?"
"Tidak, ibu. Gadis di situ!"
Dia berkeras ada gadis. Dia kata, "Dia pakai kemeja putih."
LUKISAN SEBENAR HANNAH
Saya ingat memanggilnya My Liz.
Saya ingat melihatnya dengan jelas.
Saya ingat mata, wajah, rambut dan semua tentangnya.
Saya fikir dia kawan biasa.
Orang di rumah, seperti kawan-kawan yang selalu datang.
Pada suatu malam, saya dan Hannah keluar makan malam.
Apabila kami kembali...
Ketika itu kami ada telefon yang melekat pada dinding.
Kami jumpa gagangnya di bilik belakang...
dan semua permainan di dalam bilik Hannah dilonggokkan.
Ada patung Tidur Lena Ernie.
Ernie berada di atas sekali dan ada tali gantung pada lehernya.
Tali gantung daripada tali kasut pada lehernya.
Saya terkejut. Saya pergi dapatkan Hannah.
Saya dukung dia dan lari ke pintu depan.
Saya telefon polis Chico dan kata,
"Saya dan anak saya keluar makan malam. Kami jumpa ini apabila kembali."
Jadi, polis ambil laporan
dan di talian sebelah sana, mereka seolah-olah tak percaya.
Saya tak dapat bayangkan apa yang ibu saya lalui.
Perlu jaga anak dan juga berhadapan
dengan perkara aneh yang berlaku.
Semuanya memuncak pada suatu malam Februari 2000.
Saya terjaga pada tengah malam
dan terdengar...
bunyi gangguan statik TV.
Macam mana TV boleh hidup? Perlu bangun untuk hidupkannya.
Pintu kabinet terbuka dan tertutup.
Api di dapur menyala pada tahap tertinggi.
Saya rasa hebat!
Tiba-tiba patung Ernie mengeluarkan bunyi...
Saya rasa hebat!
"Saya rasa hebat!" Tanpa henti.
Saya rasa hebat!
Saya fikir, "Baterinya rosak."
Saya rasa hebat!
Jadi, saya keluarkan bateri daripada patung itu.
Kelip-kelip si bintang Agak-agaknya apa awak...
Patung Ernie itu menakutkan.
...bintang kecil...
Saya ingat ia berbunyi pada waktu malam.
Ibu saya ketakutan sebab tiada bateri di dalamnya.
Saya rasa hebat!
Tiba-tiba saja semuanya bermula.
Semua lampu menyala.
Biar betul! Apa yang terjadi? Apa?
Saya rasa hebat!
Jadi, saya pergi ke rumah jiran
yang merupakan pengurus kompleks apartmen itu.
PENGURUS
Saya ketuk pintunya dan kata, "Ada sesuatu yang tak kena."
Dia ambil anjing poodle nya dan masuk ke dalam rumah saya.
Anjing itu melompat dari tangannya dan menyalak-nyalak...
Saya rasa hebat!
Tiba-tiba ada lampu berwayar
dan wayarnya berayun-ayun di udara macam tali skip.
- Saya rasa hebat! - Kami semua menjerit.
Dia dukung anjing yang menyalak itu.
Saya rasa hebat!
Kami berlari lintang-pukang.
Jadi, sekarang sudah jam enam pagi.
Saya duduk menangis di tepi kolam.
Kemudian, muncul seorang lelaki tua berjalan bersama anjingnya
yang sudah tinggal di sana selama kira-kira 25 tahun
dan dia kata, "Jodi, tiada siapa tinggal lama di apartmen itu."
Saya kata, "Apa? Apa maksud awak?"
Saya menangis ketika itu. Tolonglah beritahu sebabnya.
Dia pandang saya dan kata,
"Ada seorang gadis yang tinggal di apartmen itu dahulu.
Apartmen nombor 14.
Saya tak ingat namanya,
tapi dia tak dijumpai sehingga kini."
Pada 31 Januari 1976,
Balai Polis Bandar Chico terima laporan kehilangan Marie Elizabeth Spannhake.
KETUA POLIS (PESARA)
Nama timangannya Marliz.
Laporan orang hilang menunjukkan dia wanita kulit putih,
tinggi 165 cm, berambut perang gelap, berat 50 kg.
Teman lelakinya menyatakan dalam laporan
yang mereka pergi ke pasar lambak di Chico,
berselisih pendapat tentang sesuatu
dan Marliz putuskan untuk balik berjalan kaki tanpa menunggunya.
TIDAK DIJUMPAI SEHINGGA KINI
Kali terakhir dia nampak Marliz berjalan di Jalan Mangrove,
jauh dari pasar lambak ini
dan tiada siapa nampak atau dengar khabar daripada Marie Elizabeth Spannhake
sejak 31 Januari 1976.
JALAN MANGROVE
Marliz adik saya.
Baru dua bulan dia tinggal di Chico sebelum dia hilang.
KAKAK MARIE ELIZABETH
Kami dari Cleveland, Ohio.
Keluarga kami ada tujuh orang.
Saya anak perempuan sulung
dan Marliz tiga tahun lebih muda daripada saya.
Dia baik orangnya.
Dia sangat mesra dan peramah.
Rambutnya perang gelap, panjang dan keriting semula jadi,
manakala matanya pula sebiru langit.
Dia sangat cantik.
Pada tahun 1975,
Marliz bekerja dengan seorang samseng,
mengikut kata ibu saya, John Baruth.
Mereka jatuh cinta.
Dia berasal dari California
dan akan berpindah semula ke sana.
Dia minta Marliz mengikutnya.
Dia setuju.
Saya rasa impian utama Marliz adalah menjadi seorang pelakon.
Dia sangat gembira.
Saya teruja untuk dia.
Langkah yang besar.
Dia tulis surat kepada saya beberapa kali.
Dia kata dia tak begitu suka California.
Ia tak seperti yang dia impikan.
Saya juga rasa dia ada masalah dengan John. Pertengkaran.
Dia tiada tempat mengadu.
Rakan untuk berbual.
Marliz kata dia akan pulang pada bulan April.
Dia tak sempat balik. Ya.
Menjelang tahun 1977, kes orang hilang Marie Elizabeth Spannhake digugurkan.
24 tahun kemudian, Jodi dan Hannah tinggal di apartmen lama Marliz.
Saya tahu ada sesuatu yang berlaku di apartmen itu yang bukan kerja saya.
Saya rasa sesetengah orang dilahirkan dengan kebolehan rohaniah tertentu.
Sesetengah orang lebih sensitif atau empati daripada yang lain.
Saya rasa atas sebab tertentu,
saya dan anak saya sensitif dengan tenaga paranormal yang halus.
Anehnya, apabila saya berpindah ke apartmen itu,
saya rasa tak sedap hati
seperti kecelakaan akan berlaku.
Mimpi aneh saya semakin lama semakin pelik.
Sekarang saya nampak lokasi
dan satu pasangan dengan seorang gadis.
Dia seorang remaja.
Rambutnya perang kemerahan dalam mimpi itu.
Saya nampak mereka berada di dalam sebuah rumah.
Macam bilik bawah tanah.
Ia nampak macam kurungan bawah tanah.
Ada cangkuk yang aneh,
seperti cangkuk balak yang sangat besar.
Mereka buat gadis itu...
Ada sesuatu membelenggu tangannya
dan sesuatu di dalam mulutnya.
Tiba-tiba saja
mereka lakukan perbuatan yang sadis dan pelik terhadap gadis itu.
Perbuatan seksual yang menakutkan.
Saya ingat ibu saya beritahu saya mengenai
mimpinya tentang lelaki dan perempuan yang aneh.
Mimpi itu merisaukannya dan menerbitkan banyak persoalan.
Sukar untuk bercakap mengenainya sebab ia berikan saya PTSD
disebabkan perkara yang berlaku di apartmen itu.
Saya tak mahu sesuatu menimpa Hannah.
Jadi, sebagai ibu tunggal,
saya dan anak saya berpindah.
Saya tinggal di sana selama tiga bulan.
Itu bukan tempoh yang lama, tapi rasa lama sangat.
Saya fikir, "Saya tak mahu alami perkara ini lagi."
Jadi, kami berpindah ke apartmen lain di Chico.
Saya fikir masalah selesai selepas saya berpindah keluar.
Ia dah berlalu.
MANGSA YANG SEMPURNA
Saya bercinta dengan seorang lelaki.
Pada suatu hari, dia terjumpa buku berjudul Mangsa yang Sempurna.
Dia mula membaca buku ini
dan dia kembali ke rumah saya. Dia kata, "Jodi!
Ya Tuhan! Awak pasti tak percaya!"
Ada seorang gadis yang hilang di apartmen saya...
dan dia jumpa sebuah artikel tentang gadis yang hilang
dari tahun 1976.
WARGA CHICO HILANG SELAMA LIMA TAHUN
Dia ada nama timangan.
Marliz.
Saya kata, "Ya Tuhan."
Semasa Hannah kecil,
dia asyik cakap dia berbual dengan seseorang bernama My Liz.
Saya ingat ibu saya beritahu tentang siasatan yang dia sedang buat.
Dia kata, "Ibu perlu beritahu kamu sesuatu. Kamu ingat My Liz?"
Saya kata, "Ya."
"Ibu nak tunjukkan sesuatu."
Ibu saya tunjukkan gambarnya.
Saya kata, "Itulah gadis yang berada di apartmen bersama kita."
Gugur jantung saya.
Sangat menakutkan. Ya Tuhan!
Ketika itulah saya fikir, "Mana dia? Mana Marliz?
Kenapa tiada siapa jumpa dia?"
Kemudian saya dapat tahu kehilangan Marliz
mungkin pernah dikaitkan dengan pasangan di Red Bluff.
RED BLUFF 75 KILOMETER UTARA
7 NOVEMBER 1984
LAPAN TAHUN SELEPAS MARLIZ HILANG
Tarikh 7 November 1984,
penyelia saya iaitu ketua jabatan detektif bertemu saya dan kata,
"Saya nak awak beri respons kepada Gereja Nazarene."
Orang pertama yang saya nampak apabila sampai ke gereja...
ialah Paderi Dabney
dan seorang wanita bernama Janice Hooker.
Saya perasan yang Janice sangat sedih.
Dia kata pada tahun 1976,
suaminya, Cameron, telah menculik dan membunuh gadis di Chico, California.
Janice tampil ke hadapan kerana dia takut dengan Cameron.
Janice juga banyak pendam perasaan bersalah
atas apa yang berlaku sekian lama pada waktu-waktu yang berbeza.
Detektif Shamblin sedar
beberapa maklumat ini mungkin akan melibatkan Janice...
KETUA PENYIASAT
...jadi Al membacakan haknya, mengikut Miranda,
dan selepas itu, Janice putuskan untuk tidak bercakap tanpa peguam.
Kemudian, saya telefon pejabat peguam daerah,
beritahu dia maklumat yang saya ada
dan maklumat yang saya tiada.
Pada masa itu,
dia putuskan untuk beri imuniti kepada Janice kerana bekerjasama.
Selepas diberikan imuniti, saya soal siasat Janice secara terperinci.
SIASATAN PEMBUNUHAN
Janice beritahu saya mangsa yang mereka culik di Chico
bernama Marliz. Marliz Spannhake.
Pada 31 Januari 1976,
Janice dan Cameron nampak dia berjalan di Jalan Mangrove.
Cameron pusing mengelilinginya beberapa kali.
Janice tahu apa dia nak buat. Dia tahu Cameron mahu menculik wanita.
Dia terus berjalan.
Dia nak tumpangkan dan bersama isterinya.
Nampak selamat.
Dia masuk.
Kemudian Cameron bertanya soalan.
Siapa nama awak? Dari mana? Nak ke mana?
Keluarganya jauh. Tiada siapa tahu dia ke mana.
Dia mencari gadis begitu. Gadis yang tiada talian dengan komuniti.
Ada satu ketika dia mula keluar daripada kenderaan
dan Cameron tarik dia, letak pisau di lehernya,
beri dia dadah supaya duduk diam
dan mereka pasang kotak kepala pada kepalanya.
"Cameron pasang kotak kepala pada Marliz dan gari tangannya."
Kotak kepala diperbuat daripada kayu dan polistirena
dan ia berengsel.
Dia akan tutup kepala dengan kotak kepala ini,
meliputi seluruh kepala
dan polistirena di dalam menghalang orang itu daripada didengari dari jauh.
Jika ada orang culik awak semasa berjalan
dan letak kotak sembilan kilogram di atas kepala awak,
awak pasti bingung dan tak tahu apa yang terjadi.
Cameron mahu tenggelamkan bunyi jeritan.
Dia sangat bimbang penculikannya akan didengari oleh jiran tetangga.
Kemudian mereka memandu kira-kira 64 km
untuk pulang ke rumah mereka di Jalan Oak, Red Bluff.
Janice kata apabila mereka sampai ke rumah di Red Bluff,
mereka berhenti di garaj belakang rumah.
Semasa ini rumah Janice dan Cameron, tiada barang-barang ini,
jadi mereka masuk dan letakkan kereta ke dalam garaj.
Cameron keluar dan tutup pintu.
Janice masuk ke rumah sekejap.
Dia keluar dan ketika itu Marliz berada di luar kereta,
kotak kepala sudah dibuka dan dia kebingungan.
Janice boleh hidu bau eter di udara.
Dia tanya apa yang Cameron buat dan dia kata dia sembur cecair pemula
pada kain buruk dan tekup pada mulut Marliz
untuk buat dia separa sedar.
Selepas keluar dari garaj, mereka angkat dia ke bilik bawah tanah.
Walaupun dia tertarik dengan penderaan dan penguasaan orang,
Cameron tak suka jeritan orang yang dideranya.
"Janice melaporkan Cameron belajar cara potong peti suara."
Cameron baca jika peti suara seseorang dipotong,
mereka tak boleh berteriak atau menjerit.
Janice kata Cameron angkat Marliz
dan bawa dia ke bilik air.
Cameron sangat bersungguh-sungguh memastikan hamba seks ini
ketakutan dan sangat cemas.
Namun, Cameron buat silap dengan Marliz.
Pada mulanya, Janice enggan membantu dia memotong tekak
dan Cameron ugut jika dia enggan, dia juga akan alami perkara yang sama.
Jadi, akhirnya dia bersetuju dan duduk di sebelah Marliz di lantai bilik air
sementara Cameron mula memotong satu bahagian tekak Marliz
untuk cuba capai peti suaranya.
Dia tak tahu apa yang dia buat.
Darah Marliz mengalir keluar dengan banyak, jadi Cameron cemas.
Dia berhenti kerana dia tahu dia takkan berjaya.
Cameron angkat Marliz dan bawa dia ke bilik bawah tanah semula.
Ada beberapa lubang di sini tempat mata cangkuk dipasang.
Janice turun ke sini setelah Cameron memotong tekak Marliz.
Dia nampak Marliz tergantung.
Tali di lehernya.
Janice kata dia rasa Cameron telah mencekiknya dengan tali...
"Janice nampak tali gantung pada leher Marliz."
...dan menggantungnya pada tiang, telanjang, dengan sarung bantal pada kepalanya.
Dia sudah mati ketika itu.
Janice kata mereka angkat mayatnya dan bawa ke kereta.
Ketika itu jam dua pagi.
Mereka memandu 48 km ke utara Red Bluff menggunakan Jalan Antara Negeri 5.
Mereka naik Lebuh Raya 44 timur menuju ke Lassen Park
dan belok ke jalan tanah.
Janice kata Cameron korek kubur yang cetek...
dan tanam mayat Marie Elizabeth Spannhake.
Selepas pengebumian, dia bakar semua pakaian
dan barangan milik Marliz.
Penculikan itu ambil masa dalam sepuluh ke 12 jam dari mula sampai habis.
Dia culik, bunuh
dan tanam dia dalam masa separuh hari.
Sewaktu awal soal siasat dengan Janice,
dia mula bercakap tentang penculikan mangsa lain, Colleen Stan,
di Red Bluff, California.
19 MEI 1977
SETAHUN SELEPAS MARLIZ HILANG
Colleen Stan datang dari Eugene
dan menumpang dari bandar ke bandar untuk mengejutkan seorang kawan.
Cameron dan Janice tumpangkan dia.
Cameron ugut dia, paksa dia baring, pasang kotak kepala padanya.
Apabila awak lihat penculikan Marie Elizabeth Spannhake,
ia sama dengan penculikan Colleen Stan.
Marliz berusia 18 tahun. Colleen pula 20 tahun.
Rambut mereka panjang.
Mereka tiada kenalan di kawasan sekitar.
Janice kata Cameron kurung Colleen sebagai tebusan selama tujuh tahun.
Dia lakukan banyak jenayah seks terhadap Colleen.
Dia menyimpannya di bawah tilam air selama 20 jam sehari dan menderanya.
Kemudian, pada tahun 1984, Janice menemui Colleen
dan beritahu dia akan tinggalkan Cameron.
Saya rasa Janice mengalami
krisis rohani.
Dia 16 tahun semasa mengahwini Cameron
dan 17 tahun semasa Cameron membunuh Marliz.
Sekarang dia tahu suaminya mampu membunuh.
Jadi, ada tempoh selama hampir sembilan tahun
Janice cuba buat apa yang Cameron suruh
tanpa menimbulkan masalah.
Menjadi wanita dalam rumah tangga itu ialah situasi yang sangat bahaya.
Dia tak berdaya.
Mentalnya sudah tidak tahan lagi.
Apabila Janice datang,
Colleen merayu supaya Janice tidak pergi
sebab Colleen takut apa yang akan terjadi kepadanya
jika ada dia dan Cameron saja.
Jadi, Janice dan Colleen merahsiakannya
sehingga Cameron pergi kerja esok pagi.
Kemudian, mereka kemas barang dan pergi ke rumah ibu bapa Janice.
Buat seketika, Janice tinggal dengan ibu bapanya.
Colleen tak hubungi polis. Dia dah berjanji dengan Janice.
Colleen beritahu keluarganya beberapa perkara yang terjadi,
tapi selepas Janice datang bertemu kami tiga bulan kemudian
baru dia beritahu pihak berkuasa.
Polis telefon
dan saya bercakap dengan mereka dan beritahu apa yang terjadi.
MANGSA CULIK YANG TERSELAMAT
Selepas itu, mereka kata,
"Semua yang awak cakap sepadan dengan kenyataan Janice."
Kemudian mereka tanya, "Awak tahu apa-apa tentang wanita bernama Marliz?"
Saya kata, "Apa yang saya tahu
ialah saya ada nampak sekeping gambar yang dia miliki."
Saya gambarkannya dan mereka kata, "Itu Marliz."
Pada masa itu, kami tahu ada penculikan dan pembunuhan di Chico.
Kami juga tahu ada satu lagi penculikan iaitu Colleen Stan,
tapi untuk meneruskan kes homisid Marliz,
kami perlukan kerjasama Janice.
Mereka tiada mayat atau bukti.
Mereka tiada apa-apa kecuali testimoni Janice.
Polis sedar mereka tiada kes tanpanya.
Tanpa mayat,
sukar untuk dakwa seseorang dan sabitkan kesalahan.
Jadi, kami mahu Janice ikut kami
dan tunjukkan tempat mayat Marie Elizabeth Spannhake ditanam.
Kami pandu beberapa kali ke timur Redding
di Lebuh Raya 44 dan Lebuh Raya 299,
memeriksa semua jalan di sebelah kanan
untuk lihat sama ada Janice boleh ingat jalan yang mereka masuk.
Ada banyak pedalaman di luar sana
yang awak boleh buang mayat dan tiada siapa akan jumpa.
Selepas banyak kali memandu bersama Janice dan tak dapat kesan tapak pengebumian,
pejabat peguam daerah berpendapat
maklumat tak cukup untuk menyabitkan homisid.
Risikonya ialah jika dia membicarakan homisid sekarang dan kalah,
kita tak boleh bicarakan Cameron dengan tuduhan yang sama lagi.
Cameron Hooker menafikan sebarang penglibatan
dengan kehilangan atau pembunuhan Marie Elizabeth Spannhake.
Homisid Marie Elizabeth Spannhake yang paling penting bagi kami...
tapi kami teruskan kes penculikan Colleen Stan
untuk pastikan Cameron dipenjarakan.
Hooker ditangkap dan dituduh
dengan 17 pertuduhan rogol, culik, sodomi dan pengurungan tidak sah.
Pada tahun 1985, Cameron Hooker dibicarakan
atas jenayah seks dan menculik Colleen Stan.
Dia berbogel dan bergari semasa dikurung di dalam kotak kayu bersaiz keranda.
Apabila kisah ini terdedah, semua orang fokus pada Colleen Stan.
...kerana menculik Colleen Stan...
...dia menyerang Colleen Stan...
Colleen Stan ada teman lelaki...
Colleen Stan...
Kisah diculik dan dikurung selama lebih tujuh tahun ialah kisah sensasi.
Dia dibogelkan, dilibas dengan cemeti kulit
dan menonton Hooker berasmara dengan isterinya di atas meja.
Hooker dibicarakan...
Bagaimana seseorang buat begitu dan tak rasa bersalah?
Dia sangat berupaya menyeksa orang.
Saya tahu sebab saya mengalaminya.
Dia menggantung dan melibas.
Dia menyeksa dan beri kejutan elektrik.
Dia membakar.
Rumah di Jalan Oak iaitu rumah yang sama mereka bawa Marliz,
dia kata, "Jeritlah. Saya akan potong peti suara awak.
Saya dah pernah buat."
Saya dapat tahu tentang Marliz
dan salah satu perkara yang dilakukan terhadapnya
ialah Cameron memotong peti suaranya kerana Marliz tak berhenti menjerit
dan dia diamkannya.
Dia memang berupaya membunuh seseorang.
Saya tak ragu-ragu.
Wanita muda yang bercakap dalam nada perlahan
menceritakan penculikan dan diugut dengan pisau pada Mei 1977.
Perbicaraan itu enam minggu. Ramai pihak media datang.
Dia digantung pada siling bilik bawah tanah Cameron Hooker...
Dia kata Hooker rantai tangan dan kakinya, kejutkan dia dengan dawai elektrik.
Alat yang ngeri ini dikunci pada kepalanya.
Ada penyeksaan. Rogol menggunakan kekerasan.
Bertahun dikurung di dalam kotak kayu...
"Situasi yang sempurna," katanya. "Dia hamba yang patuh."
Saya dapati lebih kuat saya menentang dia,
lebih lama penyeksaan,
lebih lama keadaan berlarutan dan dia menjadi semakin teruja.
Kalau saya cuba tahan kesakitan sebaik mungkin
dan biar dia buat apa saja,
dia akan hilang minat
dan ia akan berakhir dengan lebih cepat.
Butiran yang didedahkan semasa pembicaraan sangat mengejutkan,
tapi langsung tiada kaitan dengan Marliz.
...terhadap Hooker, pendakwa Christine McGuire beritahu juri
Hooker selang-seli antara seksa seksual dan kawal minda.
Pendakwa mahu memperkenalkan Marliz
untuk menunjukkan dia ada kaedah
dan sejarah tingkah laku ini.
Ia ada sesuatu yang saya rasa ialah lubang udara.
Namun, semua tentang Marliz dianggap terlalu prasangka
kerana tiada bukti pembunuhan.
Kami dilarang menyebut Marliz atau apa-apa tentangnya semasa pembicaraan.
Kami hanya boleh cakap tentang perbuatannya terhadap saya
dan Hakim Knight kata, semasa pembicaraan hukuman...
Saya anggap defendan ini psikopat paling berbahaya
yang saya pernah uruskan, tanpa sebab lain
dia nampak berlawanan dengan sifatnya yang sebenar.
Dia kata, "Awak akan sentiasa membahayakan wanita selagi awak hidup."
Jadi, dia kata, "Saya akan kurung awak selama mungkin."
Dia lakukannya.
Cameron didakwa atas sepuluh pertuduhan.
Penculikan, rogol,
sodomi, tuduhan seksual lain yang boleh dihukum berturutan
dan dia dikenakan hukuman penjara selama 104 tahun.
Hukuman dijatuhkan atas semua jenayah serentak.
Cameron dihantar ke penjara
dan kes Colleen Stan selesai.
Kes pembunuhan Marie Elizabeth Spannhake masih terbuka.
Namun, ia tidak aktif
kerana kami tiada maklumat baru atau jalan lain yang kami nampak
untuk teruskannya.
Saya rasa saya sangat marah,
mungkin pada semua orang kerana tak berjaya jumpa mayatnya.
Kita semua tahu dia dah tiada.
Saya lebih marah kerana tiada orang sebut atau buat apa-apa mengenainya
semasa perbicaraan.
Ini selepas perbicaraannya berakhir. Saya fikir,
"Dia dipenjarakan atas kesalahan menculik dan apa saja yang buat terhadap Colleen,
tapi bagaimana pembunuhan adik saya?"
1 APRIL 2000
JODI DAN HANNAH BERPINDAH DARI APARTMEN 14
Apabila saya berpindah dari apartmen Walnut Garden,
keadaan kembali normal.
Saya tak alami perkara aneh, barang bergerak atau apa-apa lagi
di apartmen saya.
Keluar dari sana ialah penyelamat bagi saya.
Namun, kira-kira setahun kemudian,
tiba-tiba saya bermimpi lagi.
Saya fikir, "Ya Tuhan, saya sangka perkara ini dah berlalu.
Saya sangka perkara ini dah berlalu."
Ada pasangan.
Lelaki itu sangat tinggi dalam mimpi saya dan wanita itu pendek.
Waktu itu senja
dan mereka seperti sedang mengintai atau mencari seseorang.
Kemudian saya asyik dengar nombor 35.76
dan nampak huruf A serta nombor 17
semasa saya berterbangan dalam mimpi.
Saya tak tahu apa maksudnya.
Adakah ia lokasi?
Ketika itulah saya terfikir,
"Okey, adakah saya ada maklumat yang boleh bantu seseorang?"
Tiba-tiba saja saya rasa begini.
Berhenti apa yang awak buat dan telefon Balai Polis Red Bluff.
BANDAR RED BLUFF POLIS - BOMBA
Pada tahun 2008, kami terima panggilan
daripada orang yang kata namanya Jodi Foster dan tinggal di Chico.
Dia kata dia pernah tinggal di apartmen Marliz
dan dia nak berikan maklumat
yang dia rasa ada kaitan dengan pembunuhan Marliz dan kuburnya.
Talian di sebelah sana senyap.
Saya fikir dia letak telefon.
Dia tanya, "Kenapa awak telefon sekarang?"
Dia kata, "Kami sedang buka kes tidak aktif
yang melibatkan Marie Elizabeth Spannhake."
Dia kata, "Saya tak pernah rasa terkejut
seperti sebentar tadi selepas dengar apa awak cakap."
Saya jumpa Detektif Hale di kedai kopi.
Dia tanya macam-macam soalan.
Dia tanya apa yang saya nampak.
Dia cakap tentang mimpi itu.
Saya rasa apabila awak terima maklumat daripada seseorang yang kata
mereka bermimpi tentang sesuatu dan nak berikan maklumat
yang mungkin berkaitan kes jenayah, awak akan sedikit ragu-ragu.
Saya sangat gementar. Saya takut saya akan dikritik.
Kemudian saya fikir, "Tak apa kamu fikir saya gila.
Saya mesti beri maklumat ini."
Ini kes pembunuhan yang masih terbuka, jadi dia tak boleh beritahu saya apa-apa.
Saya hanya boleh beri dia maklumat,
tapi dia tak boleh sahkan atau nafikan apa-apa.
Dia kata dia nampak huruf A dan nombor 17, dengan kata lain, A17.
Dia percaya itu jalan yang Cameron dan Janice lalu untuk ke kubur Marliz.
Ada Jalan A17 di kawasan keluar dari Lebuh Raya 44.
Kami mahu soal siasat Janice dengan lebih lanjut
dan cuba dapatkan tapak pengebumian yang berpotensi.
Kali pertama kami bercakap dengan Janice pada tahun 2010 di Chico.
Kami kenalkan diri sebagai penyiasat yang ditugaskan untuk kes itu
dan saya rasa dia masih risau dia mungkin ada potensi untuk didakwa,
jadi apabila bertemu, kami ingatkan dia yang dia ada perjanjian imuniti.
Kami tak datang untuk tangkap dia. Kami datang untuk dapatkan jawapan.
Semasa menyoal Janice,
kami rasa kami dapat gambaran yang lebih baik
tentang kawasan jalan yang mereka masuk selepas keluar 44.
Dia beri gambaran struktur yang dilaluinya di tepi jalan,
jadi kami rasa maklumat yang dia berikan berguna untuk kes ini.
Kami di Lebuh Raya 44 sekarang.
Kami agak jauh ke timur Shingletown di California.
Ini salah satu lokasi utama kami percaya Marliz Spannhake ditanam,
tapi kawasannya luas.
Ia luas, jadi mencari lokasi yang tepat sangat sukar,
tapi kami rasa kami sudah mengecilkan kawasan yang berpotensi ada kuburnya.
Kes Marliz masih terbuka
dan masih disiasat oleh Balai Polis Red Bluff.
Ia memang kes homisid dari dulu.
Balai Polis Chico masih membukanya sebagai kes orang hilang
sebab dia dilaporkan hilang kepada Balai Polis Chico pada tahun 1976.
1 OGOS 2021
45 TAHUN SELEPAS MARLIZ HILANG
- Hai, Jodi. Apa khabar? - Baik. Awak?
- Gembira jumpa awak. - Ya.
- Lama tak jumpa. - Ya, lama!
Ya.
Kami tak pernah beritahu Jodi tentang kes ini,
berkenaan nombor kawasan yang kami rasa dia ditanam dan nombor yang dia beri.
Saya tak rasa Jodi tahu betapa dekat nombornya
semasa dia hubungi kami pada Julai 2008.
Saya dan peguam daerah bincang tentang mendedahkannya sekarang.
Adakah ada potensi merosakkan kes untuk pembicaraan akan datang?
- Ya. - Kami putuskan tidak.
Kami harap dengan membincangkannya, kita boleh dapat sedikit penyelesaian.
Semasa awak hubungi kami, kami baru saja buka semula kes itu.
Saya tak tahu langsung.
Dalam menggiatkan pencarian tapak kubur Marliz,
kami mencari di kawasan yang kami rasa dia berada di situ.
Tak pasti awak ingat atau tidak.
- Awak kata awak nampak nombor 35.76. - Ya.
Awak asyik nampak nombor itu
dan awak rasa itu jarak di antara rumah dengan tapak kuburnya.
- Awak kata ia ke arah timur laut. - Ya.
Selepas bercakap dengan awak, kami guna perisian pemetaan,
tandakan rumah itu dan lokasi yang kami rasa dia ditanam.
Nombor yang awak berikan ialah 35.76
dan nombor yang kami dapat daripada perisian itu ialah 35.77.
Sangat hampir.
- Apa? - Ia buat kami risau.
Saya pun terkejut sebab awak tak tahu apa yang kami cari
dan semua elemen yang Janice beritahu kami dalam kenyataannya ada di jalan itu.
Jadi, saya dan Janice beri maklumat kawasan yang sama?
Betul.
Saya tak tahu apa-apa, cuma bermimpi saja.
Ya.
Bertahun-tahun saya tertanya-tanya adakah maklumat yang saya beri relevan
atau adakah ia membantu apa-apa.
Ia bantu mengukuhkan kawasan yang kami rasa dia ditanam.
Jadi, saya harap maklumat ini dan berbincang mengenainya
boleh bantu beri penyelesaian kepada Marliz dan keluarganya.
Saya selalu rasa ada sesuatu selain saya di luar sana,
sesuatu di luar pengetahuan saya
dan saya mahu jadi orang yang penyayang dan empati.
Jika saya ada sesuatu yang boleh membantu orang lain,
jadi saya nak bantu orang itu.
Saya rasa roh Marliz cuba berhubung dengan seseorang
dan saya mahu rohnya mendapat ketenangan.
Saya nak bantu dia jika saya boleh bantu.
Dia tertidur?
Saya bersara dari Balai Polis Red Bluff pada Jun 2007.
Satu-satunya kes yang masih aktif
ialah kes homisid yang melibatkan Marliz.
Apabila ada kes yang tidak aktif,
kami sentiasa cuba dapatkan resolusi untuk keluarganya.
Kami mahu lihat keadilan untuk mangsa.
Jadi, pihak berkuasa akan sentiasa berusaha
untuk cuba menutup kes-kes begini.
Cameron telah dijatuhkan hukuman penjara 104 tahun.
Awak fikir dia akan dipenjarakan seumur hidupnya.
Malangnya, ada kes orang yang tak sepatutnya dibebaskan,
dibebaskan dan mereka ulang semula jenayah mereka.
Cameron diberikan parol
dan akan dihantar ke penjara wilayah di kawasan Alameda, tak silap saya,
dan penilaian kesihatan mentalnya akan dimulakan.
Jadi, dia mungkin akan ditahan di hospital sakit mental
selama beberapa tahun.
Namun, bila-bila masa dia boleh dibebaskan.
Pada masa penggambaran, Cameron Hooker masih menunggu keputusan
semak semula klasifikasi "Pemangsa Seksual Ganas" yang belum keluar.
Dia tak beri respons terhadap permintaan temu bual untuk kisah ini.
Janice Hooker juga menolak permintaan untuk ditemu bual.
Dia kini hidup dengan nama ganti.
Ini bangunan apartmen yang Marliz tinggal dulu.
Dia nak mulakan hidup baru di Chico.
Saya berharap dia dapat merealisasikan impiannya di sini.
Kadangkala saya akan tonton filem dan kata, "Dia nampak macam Marliz."
Lama-kelamaan, awak hanya berharap.
Hanya tinggal harapan.
Saya rasa kisah Marliz tak diceritakan.
Kisahnya tak habis.
Tiada mayat.
Cameron Hooker masuk penjara atas perbuatannya kepada Colleen...
dan adik saya masih di luar sana menunggu keadilan.
Jika anda ada maklumat
mengenai kehilangan Marie Elizabeth Spannhake,
hubungi Balai Polis Red Bluff di talian 530-527-3131,
crimetips@rbpd.org atau pergi ke unsolved.com
Terjemahan sari kata oleh Aisyah S